Document ID: /roh_data/filtered/fineweb-2-filterrobots_roh.jsonl.gz/69115

Sia individualitad haja da far bler cun sia tenuta da vita. «Esser avert per tut e mintga persuna» saja ses motto da vita. Auters vesan quai forsa sco originalitad, per el saja quai dentant gia adina stà uschia: viver e laschar viver. E perquai è era sia atgna libertad in grond tema per l'um da 63 onns. Metter sia matratscha en l'auto e simplamain ir insanua. Il lieu preferì è Venezia. En il Grischun è Arno Cresta il pli gugent a Ziteil – in lieu che dat forza ed energia ad el.